23/07/2020 | Administración LocalMunicipal
Vimianzo
Convocatoria de selección dun capataz e cinco peóns especialistas para a Patrulla Verde do Concello de Vimianzo

Faise público que por Resolución da Alcaldía núm.694/2020 de data 16/07/2020, se aprobaron as bases de selección para a contratación, baixo a modalidade de contrato de obra ou servizo de duración determinada, de un captaz e cinco peóns especialistas para a Patrulla Verde do Concello de Vimianzo (exp.2020/E001/000013), que se transcribe literalmente: O obxecto desta convocatoria é a selección e posterior contratación laboral temporal, baixo a modalidade de contrato de obra e servizo de duración determinada, de un capataz e cinco peóns especialistas para a Patrulla verde, incluída no proxecto “Investimentos e servizos para o medio ambiente 2020”, financiado con cargo ao Fondo de Compensación Ambiental, convocatoria 2020 (liña non competitiva), de conformidade coa Resolución de concesión de 05/06/2020, da directora xeral de Administración Local, por delegación do Vicepresidente e conselleiro de Presidencia, Administracións Públicas e Xustiza (RE núm.202000000002107, 09/06/2020), por importe total de 123.737,98 euros (orzamento de gastos de funcionamento: 59.000,00 euros). Serán requisitos mínimos dos aspirantes a estas prazas: -Nacionalidade: ter nacionalidade española, sen prexuízo do disposto no artigo 57 do RDLex.5/2015, do 30 de outubro, polo que se aproba o texto refundido do Estatuto Básico do Empregado Público. -Capacidade funcional: posuír a capacidade funcional, así como a capacidade física e psíquica necesaria para o desempeño das tarefas correspondentes ao posto de peón para as brigadas de prevención e e defensa contra os incendios, que se relacionan na base primeira. -Idade: ter cumpridos os dezaseis anos e non exceder, no seu caso, da idade máxima de xubilación forzosa. -Habilitación: non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fora separado ou inhabilitado. No caso de ser nacional doutro Estado, non atoparse inhabilitado ou en situación equivalente que impida, no seu Estado, nos mesmos termos o acceso ó emprego público. -Compatibilidade: Non estar incurso en causas de incompatibilidade de conformidade co establecido na Lei 53/1984, de 26 de decembro, de incompatibilidades do persoal ao servizo das Administracións Públicas. -Posuír a titulo de graduado en ESO, EXB ou equivalentes. -Contar co permiso de conducir B, ou aqueles outros equivalentes conforme á lexislación española. Os anteriores requisitos deberanse reunir con referencia ao último día do prazo de presentación de solicitudes, e gozar deles ata a contratación, e será nulo a contratación dos aspirantes que estean incursos en causas de incapacidade segundo a normativa vixente. As funcións e tarefas a realizar son as seguintes: - Limpeza de espazos públicos. - Limpeza de maleza en espazos de uso público. - Desbroces mecanizados, empregando diversas máquinas e maquinarias. - Actuacións orientadas á conservación da biodiversidade, a recuperación do medio natural degradado ou contaminado. -Actuacións de protección do medio ambiente e do espazo natural. - Outras funcións relacionados co posto de traballo que sexan encomendadas polo seu superior. O capataz a maiores responsabilizarase da organización, xestión e coordinación dos membros da patrulla, do cumprimento das obrigas en materia COVID19 e de prevención de riscos laborais e do estado e conservación dos medios materiais. A duración do contrato é de dous meses, podendo ser prorrogado ata un máximo de un mes e medio máis, para o caso de concesión de prórroga da subvención que financia esta contratación, segundo as condicións da mesma. O contrato de traballo será a xornada completa (40 horas semanais), con distribución de quendas segundo o que estableza a alcaldía, ou persoa na que delegue. Establecerase un período de proba de 15 días. Capataces: As retribucións estipuladas serán de 1.225,00 € euros brutos mensuais (soldo e pagas extras prorrateadas incluídas). A cotización á seguridade social determinarase polo grupo de cotización número 5. Peóns especialistas: As retribucións estipuladas serán de 1.165,00 € euros brutos mensuais (salario e máis parte proporcional da paga extra, incluídas). A cotización á seguridade social determinarase polo grupo de cotización número 10. A selección dos candidatos realizarase, de conformidade co previsto nas presentes bases, polo sistema de concurso-oposición. En primeiro lugar levarase a cabo a fase de oposición, e tan só se valorarán os méritos daquelas aspirantes que superen a fase de oposición. No caso de que un/ha mesmo/a aspirante se presentase ás dúas categorías obxecto da presente selección, realizará unha soa vez aquelas probas que sexan comúns a ambas.1º. Fase de concurso (puntuación máxima: 4 puntos): A) Experiencia laboral: ata un máximo de 3 puntos. -Capataces: Valorarase a experiencia na administración pública ou en empresa privada como capataz dunha equipa adicada a tarefas relacionadas coa área medio ambiental: 0,10 puntos por mes traballado. -Peóns: Valorarase a experiencia na administración pública ou en empresa privada como peón especialista con tarefas relacionadas coa área medio ambiental: 0,10 puntos por mes traballado. A experiencia profesional acreditarase de acordo co seguinte detalle: a) Experiencia por conta allea. Será necesario presentar informe de vida laboral expedido pola administración da Seguridade Social, que se acompañará de fotocopia dos contratos, de nómina, de certificado oficial de empresa ou outro documento oficial que especifique a categoría profesional e o posto ocupado, que terá que ser igual ou similar ao posto ofertado. b) Traballadores autónomos ou por conta propia. Informe de vida laboral expedido pola administración da Seguridade Social no que se especifiquen os períodos de alta na Seguridade Social no réxime especial correspondente e descrición da actividade desenvolvida, así como a alta no IAE en actividades relacionadas directamente coas funcións do posto. Así mesmo, xustificarase o traballo efectivo no período de alta na SS coa presentación de facturas, libros de contas ou calquera outro medio válido en dereito no que consten os servizos prestados. B) Formación: ata un máximo de 1 punto. -Por estar en posesión dun curso de formación en materia de prevención de riscos laborais impartidos por organismos ou institucións oficiais dependentes das administracións públicas ou homologados por estas, de 60 horas ou máis, outorgarase un punto. A documentación que se presente para acreditar os requisitos e méritos deberá ser orixinal ou copia cotexada.2º. Fase de oposición (puntuación máxima: 6 puntos) -Proba tipo test: Realizarase un exame tipo test cun total de 20 preguntas cunha puntuación de ata 1 punto, outorgandose unha puntuación 0,05 puntos por cada pregunta correcta, non restando as incorrectas. Estableceranse 4 preguntas de reserva para o caso de que existise algunha impugnación. Ten por obxectivo avaliar os coñecementos teóricos nas seguintes materias: CAPATAZ: 1.- O Municipio de Vimianzo: xeografía, cultura e historia.2.- Os municipios. Competencias e órganos de goberno.3.- O municipio de Vimianzo: nomenclator.4.- Conceptos básicos en prevención de riscos laborais.5.- Protección de ecosistemas forestais.6.- Coordinación de equipos 7.- Cartografía 8.- Coñecemento e manexo de máquinas e maquinarias para a realización das funcións obxecto do posto.9.- Flora e fauna autóctona.10.- Xestión dos residuos. PEÓN ESPECIALISTA: 1.- O Municipio de Vimianzo: xeografía, cultura e historia.2.- O Municipio de Vimianzo: nomenclator.3.- Os municipios. Competencias e órganos de goberno.4.- Conceptos básicos en prevención de riscos laborais.5.- Protección de ecosistemas forestais.6.-Coñecemento de máquinas e maquinarias para a realización das funcións obxecto do posto.7.- Flora e faúna autóctona.8.-Xestión dos residuos 9.- Manexo de desbrazodoras.10.-Manexo de motoserras.3º. Proba práctica. Cunha puntuación de ata 5 puntos. Capataz: Consistirá en realizar unha proba de organización dunha equipa. O tribunal valorará a capacidade de organización, xestión, coñecementos dos medios persoais e materiais necesarios. Peóns: Ten por obxectivo avaliar os coñecementos prácticos nas tarefas medioambientais correspondentes coas funcións propias do posto (manexo de motoserra, desbrozadoras, etc). Para a valoración desta proba práctica, o tribunal poderá solicitar a colaboración/asesoramento de persoal municipal con coñecementos similares aos do posto ou de asesores externos.4º. Proba de galego: en aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten estar en posesión do certificado de iniciación ao galego ou equivalente, terán que realizar unha proba de galego, que será cualificada como apto ou non apto e terá carácter eliminatorio. Quedarán exentas da realización desta proba aquelas persoas que acrediten, coa presentación da instancia, estar en posesión do certificado de iniciación ao galego ou equivalente. Será necesario obter unha puntuación mínima de 3 puntos para superar a fase de oposición. As persoas aspirantes serán convocadas para a fase de oposición en chamamento único, quedando decaídas no seu dereito as persoas que non comparezan a realizalo, salvo casos de forza maior debidamente xustificados e apreciados discrecionalmente polo tribunal. As persoas aspirantes deberán presentarse provistas do DNI, ou documento fidedigno acreditativo da súa personalidade a xuízo do tribunal, e tamén as vestimentas e os medios materiais adecuados que sexan necesarios para a práctica. Se durante o desenvolvemento do proceso selectivo chegase a coñecemento do tribunal que algunha das persoas aspirantes carece de calquera dos requisitos esixidos na convocatoria, será excluído/a, previa audiencia, comunicándose con axilidade á autoridade que convocara o proceso selectivo. A orde de actuación das persoas aspirantes naqueles exercicios que non se poidan celebrar conxuntamente será a alfabética, empezando pola letra S, de conformidade coa RESOLUCIÓN de 30 de xaneiro de 2020 pola que se fai público o resultado do sorteo ao que se refire o Regulamento de seleción de persoal da Administración da Comunidad Autónoma de Galicia (DOG núm.27, do 10/02/2020). Os anuncios relativos ás diferentes fases do proceso serán publicados no Taboleiro de Anuncios do concello e no apartado emprego da web municipal (www.vimianzo. gal). Para a realización das probas, tomaranse as medidas de seguridade precisas en relación co COVID-19, debendo as/os aspirantes presentarse co seu propio bolígrafo e mascarilla, debendo haber unha distancia mínima en todo momento entre os aspirantes de 2 metros. Durante a realización das mesmas adoptaranse as medidas necesarias para garantír a seguridade dos aspirantes. O prazo de presentación de instancias solicitando participar no proceso selectivo dirixiranse á Sra. Alcaldesa do Concello de Vimianzo, e presentaranse no Rexistro Xeral do Concello, ou por calquera dos medios que establece o artigo 16.4 da Lei 39/2015, no prazo de CINCO DÍAS NATURAIS a contar dende o seguinte a publicación do anuncio no Boletín Oficial da Provincia. No caso de presentar a solicitude por medio distinto ao do rexistro municipal, deberase adiantar no correo electrónico (correo@vimianzo. gal), un resgardo de ter presentado a solicitude dentro do prazo de presentación de instancias. Aquelas solicitudes que se presenten fóra do prazo establecido a tal efecto, quedarán excluídas do proceso de selección. Xunto á instancia, que deberá presentarse conforme o modelo do anexo I, debe presentarse a seguinte documentación: a) Copia simple do DNI. b) Copia simple do permiso de conducir esixido (só para capataces) c) Copia simple do título académico esixido (só para capataces). d) Declaración xurada na que se faga constar expresamente que o aspirante posúe capacidade funcional para o desempeño das tarefas do posto. e) Xustificante dos méritos que aporta para a súa valoración no concurso. f) Copia simple do certificado de iniciación ao galego ou equivalente, de ser o caso. Rematado o prazo de presentación de solicitudes, a Sra. Alcaldesa, mediante resolución aprobará a listaxe provisional de admisión e exclusión. Dita resolución será definitiva de non haber excluídos, e será exposta no taboleiro de edictos do Concello e na páxina web municipal, relacionándose os aspirantes excluídos coa indicación da causa de exclusión. Nesta resolución incluirase a composición do tribunal. Os aspirantes excluídos disporán do prazo de DOUS DÍAS HÁBILES para reclamacións e corrección das deficiencias sinaladas, a partir da publicación da listaxe provisional no taboleiro de edictos e na páxina web. Estas reclamacións e correccións serán aceptadas ou rexeitadas na resolución que aprobe a listaxe definitiva, que se publicará na mesma forma. Na mesma indicarase a data, hora e lugar de celebración das probas. Contra a resolución na que se declare a exclusión definitiva do aspirante, poderá interpoñerse potestativamente recurso de reposición, no prazo dun mes, ante o órgano que ditou o acto, ou directamente recurso contencioso–administrativo no prazo de dous meses, ante a Xurisdición Contenciosa-Administrativa, contados a partir do día seguinte ao da publicación.1.- O tribunal cualificador designado pola Alcaldía - Presidencia (en virtude do artigo 21.1. g) de 7/85 de 2 de Abril reguladora das Bases do Réxime Local), e en base ao establecido polo RDLex.5/2015, do 30 de outubro, polo que se aproba o texto refundido do Estatuto Básico do Empregado Público, estará integrado polos seguintes membros: Presidente/a: un/ha funcionario/a de carreira ou persoal laboral fixo do Concello de Vimianzo. Secretario/a: un/ha funcionario/a de carreira do Concello de Vimianzo. Vogais: tres funcionarios/as de carreira ou persoal laboral fixo da administración local, autonómica ou estatal.2.- O tribunal non poderá constituírse, nin actuar sen a presencia, como mínimo, de tres de seus membros, titulares ou suplentes, debendo estar presentes en todo caso o presidente e o secretario ou persoas en quen deleguen. De todas as reunións que faga o tribunal o/a secretario/a redatará acta.3.- Os membros do tribunal absteranse de intervir e o comunicarán á autoridade convocante cando concorran algunhas das circunstancias prevista no artigo 23.2 da Lei 40/2015. Os aspirantes poderán recusar aos membros do tribunal cando concorran aquelas circunstancias.4.- O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5.- O tribunal non poderá aprobar nin declarar que superou o procesos selectivo un número superior de aspirantes ao de postos de traballo convocados, aínda que co resto de solicitantes non seleccionados se establecerá unha orde para cubrir as posibles vacantes que puideran producirse, so válido para a presente convocatoria.6.- Aos efectos de percepción de asistencias polos membros concorrentes ás sesións dos tribunais, estes estarán clasificados segundo se indica no RD 462/2002 de 24 de maio (e normativa concordante e/ou substitutiva). 7.-. Os membros do tribunal deberán tomar as medidas necesarias para previr situacións de contaxio derivadas do COVID-19, para o que, o concello deberá provelos dos EPIS necesarios, os cales serán de utilización obrigatoria. Así mesmo, deberán de manter unha distancia mínima de seguridade de dous metros entre eles.8.-Unha vez realizadas as probas, publicaranse no taboleiro de anuncios e no apartado emprego da páxina web os resultados acadados por orde de puntuación, e darase o prazo de dous días hábiles para que as persoas interesadas presenten alegacións no Rexistro xeral do Concello ou por calquera dos medios que establece o artigo 16.4 da Lei 39/2015. Neste último caso, deberán adiantar no correo electrónico: correo@vimianzo. gal, un resgardo de ter presentado a alegación dentro do prazo de presentación. Unha vez rematado o prazo anterior, o tribunal elevará proposta á alcaldía das persoas que cumpren os requisitos para o posto de capataz (1) e para os postos de peóns (5) peóns para a patrulla verde, e que obtiveran ás maiores puntuacións, para a súa contratación. Estes 6 aspirantes deberán, con carácter previo a súa contratación presentar, de ser o caso, a documentación orixinal a que se refire a base 2ª así como a que fose obxecto a súa valoración, ademais do tarxeta da seguridade social, certificado de conta bancaria e informe/certificado médico que acredite a súa capacidade funcional para o desempeño do posto. Se algún dos aspirantes non achegase a documentación ou esta non se adecuase os requisitos esixidos, anularase toda actuación, correndo a lista ao seguinte con máis puntuación, que procedera do mesmo xeito. Os restantes aspirantes que superaron dito proceso pasarán a integrar una bolsa de reserva, para os casos de baixas, vacacións ou renuncia por parte dalgún dos contratados neste proceso selectivo, que, se é o caso, deberán pasar un exame médico. A proposta do tribunal cualificador elevarase a Alcaldía - Presidencia, para a resolución do expediente de selección, mediante Resolución, que será publicada no taboleiro de anuncios do Concello. A formalización do contrato laboral cos aspirantes seleccionados será competencia da Sra. Alcaldesa - Presidenta; os/as aspirantes deberán incorporarse ao seu posto de traballo no prazo máximo de cinco días, dende que sexan requiridos para iso. Nome e apelidos. DNI. Enderezo:. Municipio:. Teléfono:. Correo electrónico:. EXPOÑO Que teño coñecemento da publicación das bases para cubrir postos de traballo temporais dun capataz e cinco peóns especialistas, as cales acepto, e declaro que cumpro os requisitos xerais e específicos esixidos: (indicar o que proceda) 1) Que coñezo a lingua galega  SI  NON 2) Que teño o permiso de conducir (só capataces): B 3) Que teño a titulación esixida para o posto (só capataces):  SI  NON 4) Que teño nacionalidade española:  SI  NON 5) Que posúo a capacidade funcional para o desempeño das tarefas (aceptando pasar un exame médico de conformidade co establecido na base 7ª):  SI  NON 6) Que cumpro o requisito de ter cumpridos os dezaseis anos e non exceder, no seu caso, da idade máxima de xubilación forzosa.  SI  NON 7) Que cumpro o requisito de non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ó corpo ou escala de funcionario, ou para exercer funcións similares ás que desempeñaban no caso do persoal laboral, no que fora separado ou inhabilitado. No caso de ser nacional doutro Estado, non atoparse inhabilitado ou en situación equivalente que impida, no seu Estado, nos mesmos termos o acceso ó emprego público e non estar incurso en causas de incompatibilidade de conformidade co establecido na Lei 53/1984, de 26 de decembro, de incompatibilidades do persoal ao servizo das Administracións Públicas:  SI  NON 8) Relación de documentos que acompaño (copia simple_marcar cun x o que presente):  -DNI  -Título académico esixido (só para capataz)  -Permiso de conducir B (só para capataz)  -Documentos que acrediten os méritos alegados (experiencia laboral e/ou formación)  -Galego (Certificado de iniciación (Celga 3) ou equivalente) Por todo iso, SOLICITO Que teña por presentada a miña candidatura para o proceso de selección de (marcar cun X o que proceda): Capataz. Peóns especialista. Vimianzo,. de 2020 Asdo.:. SRA. ALCALDESA-PRESIDENTA DO CONCELLO DE VIMIANZO Bases propostas pola Alcaldía. O que asino en Vimianzo. A alcaldesa Mónica Rodríguez Ordoñez (documento asinado electrónicamente)” Vimianzo, 17 de xullo de 2020 A alcaldesa, Mónica Rodríguez Ordóñez (documento asinado electrónicamente)